Suid Afrikaanse Nuus Thread - Page 196 - Stormfront
Page 196 of 226 « First < 96 146 182 183 184 185 186 187 188 189 190 191 192 193 194 195 196 197 198 199 200 201 202 203 204 205 206 207 208 209 210 > Last »
05-09-2008, 07:18 PM #1951
4 vas wat glo kitsbanke opblaas, transitorooftog pleeg
Durban. – Vier vermeende lede van 'n bende wat glo vir kitsbankontploffings en gewapende rooftogte in KwaZulu-Natal en elders in die land verantwoordelik is, is gister in die vroeë oggendure hier aangekeer.
Die polisie het op 19 stukke plofstof en 4 ontstekers beslag gelê nadat die mans gister kort ná middernag op die N2-hoofweg by die Durbanse buurt Chesterville aangekeer is, het sr.supt. Jay Naicker, polisiewoordvoerder, gesê.
Dié bende word verdink van 'n transitorooftog in Maart in Flagstaff waar 'n veiligheidswag doodgeskiet is en was moontlik ook verantwoordelik vir verskeie ontploffings by kitsbanke in KwaZulu-Natal, asook gewapende rooftogte en transitorooftogte in dié provinsie.
Lede van die Durbanse eenheid teen georganiseerde misdaad het die plofstof by 'n huis van een van die verdagtes ontdek nadat hul motor op die hoofweg voorgekeer is.
In 'n ander deurbraak is twee lede van 'n bende rowers eergister naby Louwsberg met sakke vol kontant by hulle aangekeer nadat 'n pensioenbetaalpunt vroeër die oggend in die Pongola-omgewing beroof is.
Twee mense is in dié voorval doodgeskiet.
05-14-2008, 03:07 AM #1952
Rowers dalk dood, gewond ná polisie op hulle skiet
Polokwane (Pietersburg). – 'n Groep van sowat 30 rowers het gister hul moses in Zebediela teëgekom toe die polisie op hulle losgebrand het nadat hulle 'n kitsbank opgeblaas het.
Sr.supt. Motlafela Mojapelo, polisiewoordvoerder in Limpopo, het gesê van die verdagtes is beslis in die oor-en-weer skietery tussen die polisie en die rowers gewond.
Al die rowers het gevlug.
Volgens hom het die verdagtes 'n Nedbank-kitsbank in die Moletana-gebied in Zebediela opgeblaas.
Polisielede was omstreeks 02:00 gister op patrollie in die gebied toe hulle die ontploffing gehoor het. Hulle het vyf verdagte voertuie in die gebied van die kitsbank opgemerk, waarin die 30 verdagtes was. Die polisie het hulle gevolg.
Volgens Mojapelo was die groep rowers met AK47- en R4-aanvalsgewere gewapen.
Die rowers het op die polisie losgebrand en die polisie het teruggeskiet.
Geen polisielid is gewond nie.
"Sommige van die verdagtes is gewond en van hulle kan moontlik dood wees ná die skietery. Ons weet nie hoeveel van die verdagtes gewond is of hoe erg nie," het Mojapelo gesê.
Die verdagtes het gevlug sonder om enige van die geld in die kitsbank te steel.
Mojapelo het 'n beroep op hospitale en begrafnisondernemings in Limpopo gedoen om die polisie te kontak as hulle weet van mense wat dalk weens die skietery gewond of dood is.
"Die polisie in Limpopo sal nie sulke voorvalle duld nie. Ons het oorlog verklaar op rowers wat kitsbanke opblaas.
"Ons sal die skelms vang," het Mojapelo gesê.
Enigiemand met inligting oor die skietery by Zebediela kan sr.supt. Nelson Mabotja by 082 451 7161 of supt. Nengwenkulu by 082 523 3679 bel
05-16-2008, 05:25 PM #1953
Moes jy nie miskien iets geskryf het oor die idiote in die kabinet nie?
Die enes wat dink dat die huidige zenofobiese aanvalle op immigrante die gevolg is van "sinister counter-revolutionary forces"
05-16-2008, 07:56 PM #1954
Daar is soveel rowers wat wegkom, en ek is gelukkig as hy nie slaag nie. Banke word opgeblaas transito rooftogte word uitgevoer en 90% van die manne in daardie beroep is blanke wit mans. Met die immigtante het ek nie 'n saak nie, hulle hoort nie hier nie, hulle is onwettig in die land 'n klomp vuilgoed, gelukkig hoef ek hul nie uit te help nie. Gaan kyk in die groot stede waar hulle oorgevat het dit is 'n gemors, wat nog van die siekte en dwelms wat deur hulle ingebring word. Hulle hoort nie hier nie punt.
05-21-2008, 04:21 AM #1955
Kom kyk na van SA se eerste flieks!
Skaars geskiedkundige beeldmateriaal – onder meer van oudpres. Paul Kruger wat in 'n koets ry – word vandeesweek by die Nasionale Argiewe se kantore in die Pretoriase middestad ten toon gestel.
Dít tydens die Nasionale Argiewe se jaarlikse nasionale argiewe-week.
In dié tyd kan mense geskiedkundige argiewe besigtig wat normaalweg nie vir die publiek beskikbaar is nie.
Dr. Graham Dominy, hoof van die Nasionale Argiewe, het gesê dié jaar wil die Nasionale Argiewe soveel jongmense as moontlik se belangstelling in geskiedkundige argiewe aanwakker.
"Ál ons navorsers is gewillig om kinders se vrae oor ons geskiedkundige skatte te beantwoord."
Daar is volgens Dominy verskeie skaars items: "Byvoorbeeld, een van die land se heel eerste rolprentbeelde is van oudpres. Paul Kruger wat in 'n koets ry."
Belangstellendes kan www.national.archives.gov.za besoek, of die Nasionale Argiewe bel by 012 441 3200.
06-03-2008, 05:13 AM #1956
Boere ruk op teen wet
BETHLEHEM. – Dit was die meeste Vrystaatse boere in jare wat soos een man opgeruk het om hul stem te laat hoor.
Lede van Vrystaat Landbou (VL) het gister die Bethlehemse stadsaal en die galery volgesit om beswaar teen die Wetsontwerp op Onteiening te maak.
Mnr. Louw Steytler, president van VL, het in die stampvol stadsaal aan die parlementêre portefeuljekomitee oor openbare werke gesê grond is die belangrikste bate om kos te produseer. "Enige inmenging in die markplek sal verreikende gevolge ten opsigte van voedselsekuriteit hê.
"Julle weet wat die insetkoste vir boere is. Die goedkoopste wat een hektaar mielies geproduseer word, is tussen R6 000 en R7 500. Dit oorskry die waarde van grond.
"Enige inmenging in enige mark gaan lelike gevolge vir voedselsekuriteit hê.
"Enige poging tot Zanu-fikasie sal met elke moontlike middel binne die demokrasie en die beskikbare metodes beveg word."
Steytler het aan die komitee gesê hy is van mening die saak moet eers na die grondwethof verwys word.
In 'n lywige skriftelike beswaar teen die voorgestelde wet sê VL die wye magte van die onteieningsgesag en die groot klem op onteiening in openbare belang, is vir hom 'n enorme probleem.
Die term openbare belang word nie behoorlik uitgespel nie. Voorts is die definisie van 'n regspersoon namens wie die staat kan onteien, heeltemal te wyd.
VL is ook bekommerd oor die vasstelling van vergoeding vir eiendom, moontlik laer as die markprys.
Hy is ook nie tevrede oor eienaars se beperkte toegang tot die howe en die afwenteling van onteieningsmagte na munisipaliteite nie.
Boere op die vergadering het gesê dit is onbillik dat hulle as enkelinge duur hofkoste in onteieningsgeskille sal moet opdok terwyl die staat belastingbetalersgeld teen hulle sal gebruik.
Hulle is ook baie bekommerd oor swak munisipaliteite wat nou onteieningsmagte kry.
Bykans 900 skriftelike besware teen die voorgestelde wet is deur boere aan die portefeuljekomitee oorhandig.
Steytler het buite die stadsaal aan die groot groep boere gesê VL sal hom, indien nodig, tot die grondwethof wend.
Die parlementariërs en 'n regsverteenwoordiger van die staat het gesê die wysigingswet se doel is om die bestaande wetgewing met die Grondwet te laat strook om gelykheid te bevorder.
Die wet maak voorsiening vir verantwoordelike onteiening en daar is beskermingsmaatreëls vir die eienaars van eiendom daarin verskans.
Uit ANC-geledere het ook lof gekom vir die voorgestelde wet en is die spoedige inwerkingstelling bepleit.
Mev. Leona Kleynhans, DA-raadslid van Harrismith, het gesê in die lig van me. Lulu Zingwana, minister van landbou en grondsake, en me. Thoko Didiza, minister van openbare werke, se hantering van die Land Bank-debakel, en grondhervorming soos dit tans verloop, is die wye magte wat die wet aan die minister van grondsake verleen 'n groot bron tot kommer.
Die ACDP het 24 beginselbesware teen die wetsontwerp en sal dit skriftelik by die parlementêre komitee indien. "Die wetsontwerp verontagsaam verskeie beginsels binne die kapitalistiese, ekonomiese bestel, sê mnr. Casper Nordier, die ACDP se leier in die Vrystaat.
Die parlementêre komitee het tot groot frustrasie van die gehoor 'n uur en 'n half laat vir die openbare sitting opgedaag. Mnr. Roy Jankielsohn, provinsiale DA-leier, Steytler en Nordier was hieroor ontsteld.
Me. Thandi Tobias, voorsitter van die parlementêre komitee, het verskoning gevra en gesê haar vlug gisteroggend van Kaapstad na Bloemfontein is vertraag. Ontevredenes het gesê vir só 'n belangrike geleentheid sien 'n mens toe dat jy reeds die vorige aand daar is.
Tobias het haar ontevredenheid uitgespreek toe boere die vergadering gistermiddag voor die einde verlaat het. Sy het gesê dit is 'n neiging by openbare sittings dat mense hul saak stel, maar loop voordat hulle hoor wat die komitee daaroor te sê het.
Die ander openbare verhoor in die Vrystaat oor die voorgestelde wet is vanoggend om 10:00 in Grassland, Fase 2, Bloemfontein.
06-03-2008, 05:14 AM #1957
Prokureur in arres wat glo inbreekbende se leier is
Durban. – 'n Prokureur wat daarvan verdink word dat hy die leier van 'n berugte bende inbrekers is wat 'n gegoede buurt in Pietermaritzburg geteister het, is gister hier in hegtenis geneem.
Dít kom nadat vier lede van die sogenaamde "vyf minute-bende" eergister in die Pietermaritzburgse buurt Town Hill ná 'n jaagtog aangekeer is kort nadat hulle glo op nóg twee huise toegeslaan het.
Die bende, wat in hul swart BMW X5 probeer wegjaag het, word verbind met meer as 20 huisbrake in dié woonbuurt.
Die bende het hul teikens voor die tyd gemerk nadat hulle die gebied deeglik bespied het. Die huisbrake is dan blitsvinnig en noukeurig uitgevoer.
'n Taakspan van die honde-eenheid, hoofwegpatrollie en lede van die Town Hill-polisiekantoor was die naweek op die bende se spoor toe die polisie klagte ontvang het dat daar by twee huise in onderskeidelik Montrose en Chase Valley ingebreek is.
Polisielede het die bende se BMW gewaar en hulle agternagesit toe 'n veiligheidswag van Chubb, wat ook op die inbrake gereageer het, die bende se motor ook gewaar het.
Toe die veiligheidswag hulle probeer keer het, het die bende sy motor van die pad gestamp.
Een van die BMW se wiele het in die botsing egter ook afgebreek en die vier bendelede in die motor het uitmekaar gespat en in die bosse langs die pad probeer verdwyn.
Volgens sr.supt. Henry Budhram, polisiewoordvoerder, het die polisiebeamptes skote in die lug gevuur en verskeie pogings aangewend om die vlugtende inbrekers aan te keer.
Een van die bendelede is ernstig gewond nadat hy nie op waarskuwingskote ag geslaan het nie, het die polisie gesê.
Nog 'n bendelid het geringe beserings opgedoen toe 'n polisiehond hom gevang het. Die ander twee is ongedeerd aangekeer.
In die BMW het die polisie afgekom op bottels Jack Daniels-whisky en juweliersware wat vermoedelik in die huisbrake gebuit is, asook 'n breekyster en voorhamer.
Lede van die taakspan en die eenheid teen georganiseerde misdaad het gister leidrade opgevolg en die vermeende leier van die bende, die prokureur, in Durban aangekeer.
Die polisie het gister ook sowat R100 000 se elektriese toebehore en juweliersware teruggekry wat die bende gesteel het.
Die moontlikheid dat nog verdagtes aangekeer kan word, is nie uitgesluit nie.
06-03-2008, 05:15 AM #1958
Polisielede help 11 glo ontsnap
Altesame 11 gevaarlike vermeende rowers en moordenaars het eergisteraand uit die Johannesburg Sentraal-polisiekantoor se selle vir hoërisiko-gevangenes ontsnap, glo met twee polisielede se hulp.
Dié ontsnapping het gister bekend geword ná aanvanklike groot geheimhouding.
Beeld verneem betroubaar dat meer as 100 klagtes nege van die ontsnaptes in die gesig staar.
'n Polisieman het glo die selle besoek, is oorval en 'n vuurwapen op hom gerig.
Die vuurwapen moes vroeër ingesmokkel gewees het, want geen vuurwapens word in die hoërisiko-afdeling toegelaat nie.
Die aangehoudenes het toe die res van die selle oopgesluit voordat hulle ander polisiemanne oorrompel en gedwing het om vir hulle die deur oop te sluit. Een verdagte is kort daarna in die aanklagkantoor aangekeer, maar tien het ontsnap.
Volgens inligting word van die verdagtes verbind met die berugte bank- en casino-rowers wat as die Hammer Gang bekend staan.
Nog drie lede van dié bende het op 5 Mei uit die Johannesburgse landdroshof ontsnap.
Dir. Govindsamy Mariemuthoo, polisiewoordvoerder, het die ontsnappings bevestig, maar wou nie sê van waar die vermeende misdadigers ontsnap het nie.
In sy verklaring is net gesê 11 verhoorafwagtende aangehoudenes het eergister omstreeks 22:45 vanuit polisie-aanhouding in Johannesburg ontsnap.
Hy het bevestig een verdagte is weer aangekeer.
Twee polisielede is ná die ontsnapping gearresteer en die eenheid teen georganiseerde misdaad ondersoek klagte dat hulle aangehoudenes gehelp het om te ontsnap, sowel as korrupsie.
Die polisie het later bekend gemaak die ontsnapte verdagtes is mnre. Sonnyboy Ndlovu, Nicholas Sibanda, Anele Ndlovu, Bongani Mtshali, Amos Mthembu, Dumezweni Dube, Richard Khumalo, Elphius Nkomo, Prince Khumalo en Thokozani Masango.
06-04-2008, 04:34 AM #1959
Rowers laat 11 gevangenes vry
'n Groep gewapende rowers het Sondagaand duisende rande en meer as 50 vuurwapens uit die Johannesburg-Sentraal-polisiekantoor gebuit voordat hulle 11 gevaarlike misdaadverdagtes uit die hoërisiko-selle hier gehelp ontsnap het.
Sowat R18 000 en die talle vuurwapens – waaronder aanvalsgewere en haelgewere – is uit 'n kluis in die aanklagkantoor hier geroof nadat polisielede gedwing is om dit oop te sluit.
Dít het Beeld betroubaar verneem nadat die ontsnapping van die 11 vermeende rowers en moordenaars uit dié polisiekantoor se selle vir hoërisiko-gevangenes eergister ná aanvanklike groot geheimhouding bekend geword het.
Twee polisielede is ná die ontsnapping gearresteer.
Dir. Govindsamy Mariemu-thoo, woordvoerder van die polisie, het dié ontsnapping en arrestasie aan Beeld bevestig.
Volgens Beeld se jongste inligting het 'n "groterige, goed georganiseerde groep" mans glo die aand kort voor 22:45 die polisiekantoor se aanklagkantoor binnegestorm.
Hulle het na bewering vuurwapens teen die kop van die polisielede hier gehou en hulle só gedwing om 'n kluis daarbinne oop te sluit.
Nagenoeg R18 000 wat onder meer uit borggeld bestaan, en vuurwapens wat pistole, R4- en R5-aanvalsgewere insluit, is toe gebuit, het Beeld verneem.
Daarna is die rowers glo op na die selle vir hoërisiko-gevangenes, waar hulle 'n polisieman oorrompel en 'n vuurwapen op hom gerig het.
Die selle is daarna oopgesluit en die aangehoudenes vrygelaat.
Ander polisiemanne is toe ook oorrompel en gedwing om die deur oop te sluit sodat die rowers en aangehoudenes kon ontsnap. Een verdagte is kort daarna in die aanklagkantoor aangekeer, maar tien het ontsnap.
Volgens inligting word van dié verdagtes verbind met die berugte bank- en casino-rowers wat as die Hammer Gang bekend staan, en word nege van die ontsnaptes deur meer as 100 klagte in die gesig gestaar
Mariemuthoo wou gister geen kommentaar oor die beweerde gewapende rooftog en vermiste geld en wapens lewer nie.
"Ek kan dit nie in dié stadium bevestig nie. Ons is steeds besig om dit te ondersoek," het hy gesê.
Hy het wel vroeër bevestig die klagte wat teen die twee polisielede ondersoek word, is dat hulle aangehoudenes gehelp het om te ontsnap, sowel as korrupsie.
Die Police and Prisons Civil Rights Union (Popcru) het intussen gister by monde van mnr. Benzi ka-Soko, nasionale woordvoerder, alle vorme van korrupsie, ongeag of dit polisielede is wat daaraan skuldig is, skerp veroordeel.
Volgens die polisie is die ontsnapte verdagtes mnre. Sonnyboy Ndlovu, Nicholas Sibanda, Anele Ndlovu, Bongani Mtshali, Amos Mthembu, Dumezweni Dube, Richard Khumalo, Elphius Nkomo, Prince Khumalo en Thokozani Masango.
06-05-2008, 06:47 AM #1960
Staat hoes oor nalatigheid
'n Driejarige meisie wat kort ná geboorte heeltemal blind geword het weens nalatige neonatale sorg by 1 Militêre Hospitaal in Thaba Tshwane, Pretoria, gaan nou miljoene rande in skadevergoeding van die staat kry.
Die hooggeregshof in Pretoria het gister gelas dat die minister van verdediging sowat R7,3 miljoen se skadevergoeding aan die ouers van Rochelle Jordaan van Witbank moet betaal.
"Dit bring nie haar sig terug nie, maar ten minste verbeter dit haar toekoms," het mnr. Jaco Jordaan (36), Rochelle se pa, ná die hofbeslissing buite die hof gesê.
Rochelle het die hofsaak saam met haar ouers bygewoon.
Jordaan was 'n luitenant in die lugmag ten tyde van sy dogter se vroeë geboorte.
Hy is nou 'n omgewingsbestuurder en sy vrou, Antoinette (26), is die eienaar van 'n skoonheids- en haarsalon in Witbank. Rochelle is in Oktober 2004 op 27 weke by dié hospitaal gebore. Sy het slegs 970 g geweeg.
Die hof het bevind die suurstoftoevoer na Rochelle se broeikas is nie sorgvuldig gereguleer nie. Sy het te veel suurstof ingekry en haar oë kon gevolglik nie behoorlik ontwikkel nie.
"Sy gaan in die toekoms baie spesiale sorg benodig en nou sal ons dit hopelik vir haar kan gee," het mnr. Jordaan gesê.
"Al wat ons wil doen, is om vir Ro?chelle 'n gemaklike lewe te kan gee."
Mnr. Gert Nel, die Jordaans se regsverteenwoordiger, het gesê die bedrag van R7,3 miljoen bestaan grootliks uit Ro?chelle se verwagte toekomstige mediese uitgawes en haar berekende toekomstige verlies aan inkomste.
Die hof het bevind dat indien dié hospitaal se personeel nié nalatig opgetree het nie, Rochelle waarskynlik haar skoolloopbaan tot op gr. 12 sou kon voltooi.
Sy sou waarskynlik ook 'n vier jaar lange graadkursus by 'n tersiêre instelling deurgeloop het. Weens die verlies van haar sig sal sy waarskynlik slegs tot matriek kan vorder.
Jordaan en sy vrou moet elk sowat R63 000 in skadevergoeding kry, waarvan R12 000 vir psigoterapie vir elkeen van hulle opsy gesit moet word. Altesame R750 000 in algemene skadevergoeding sal aan Rochelle uitbetaal word.
'n Verdere R2,2 miljoen is opsy gesit vir Rochelle se beraamde toekomstige verlies aan inkomste en R4,1 miljoen sal gaan aan Rochelle se berekende toekomstige mediese en verwante uitgawes.
"Ons is baie gelukkig vandag. Die regter was vreeslik simpatiek tot ons situasie en die krag van die Here het ongetwyfeld vandag hier gewerk," het mev. Jordaan gesê.